《法曲献仙音 官圃赋梅，继草窗韵》
宋代·李彭老

云木槎丫，水荭摇落，瘦影半临清浅。翠羽迷空，粉容羞晓，年华柱弦频换。

甚何逊、风流在，相逢共寒晚。

总依黯。念当时、看花游冶，曾锦缆移舟，宝筝随辇。

池苑锁荒凉，嗟事逐、鸿飞天远。香径无人，甚苍藓、黄尘自满。

听鸦啼春寂，暗雨萧萧吹怨。

作者简介：李彭老（约公元1258年前后在世）字商隐（词综作字周隐，此从绝妙好词），号筼房，里居及生卒年均不详，约宋理宗宝佑末前后在世。淳佑中，官沿江制置司属官。工词，与周密、吴文英等相唱酬。尝纳妾，吴文英作绛都春词以贺。彭老所作词，周密绝妙好词采录不少，与弟李莱老同为宋遗民词社中重要作家，合有《龟溪二隐词》。